CELEX: 32021R2203
Language: hu
Date: 2021-12-10 00:00:00
Title: A Bizottság (EU) 2021/2203 végrehajtási rendelete (2021. december 10.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 446/32
               
            
         A BIZOTTSÁG (EU) 2021/2203 VÉGREHAJTÁSI RENDELETE
         (2021. december 10.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:
         
                     (1)
                  
                  
                     Az 1210/2003/EK rendelet IV. melléklete felsorolja a Száddám Husszein volt elnök rendszerével kapcsolatban álló azon természetes és jogi személyeket, intézményeket és szervezeteket, amelyekre a pénzkészletek és gazdasági erőforrások befagyasztása, továbbá a pénzkészletek és gazdasági erőforrások rendelkezésre bocsátásának tilalma vonatkozik.
                  
               
                     (2)
                  
                  
                     2021. december 8-án az Egyesült Nemzetek Biztonsági Tanácsának szankcióbizottsága úgy határozott, hogy két személyt töröl az azon személyekre és szervezetekre vonatkozó jegyzékből, amelyekre vonatkozóan a pénzkészletek és gazdasági erőforrások befagyasztását alkalmazni kell.
                  
               
                     (3)
                  
                  
                     Az 1210/2003/EK rendelet IV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1210/2003/EK rendelet IV. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 10-én.
            
               
                  a Bizottság részéről,
               
               
                  az elnök nevében,
               
               
                  főigazgató
               
               
                  a Pénzügyi Stabilitás, a Pénzügyi Szolgáltatások
               
               
                  és a Tőkepiaci Unió Főigazgatósága
               
            
         
         
            (1)  HL L 169., 2003.7.8., 6. o.
         
      
      
         
            MELLÉKLET
            Az 1210/2003/EK tanácsi rendelet IV. mellékletében a következő bejegyzéseket el kell hagyni:
            
                        „29.
                     
                     
                        NÉV: Máhmud Dijáb Ál-Ámmed. SZÜLETÉSI IDŐ/HELY: 1953, Bagdad vagy Moszul. ÁLLAMPOLGÁRSÁG: iraki. AZ EGYESÜLT NEMZETEK BIZTONSÁGI TANÁCSÁNAK 1483. HATÁROZATA ALAPJÁN: Belügyminiszter.”
                     
                  
                        „34.
                     
                     
                        NÉV: Huszám Muhámád Ámin Ál-Jásszin. SZÜLETÉSI IDŐ/HELY: 1953 vagy 1958, Tikrit. ÁLLAMPOLGÁRSÁG: iraki. AZ EGYESÜLT NEMZETEK BIZTONSÁGI TANÁCSÁNAK 1483. HATÁROZATA ALAPJÁN: A Nemzeti Monitoring Igazgatóság vezetője.”